Jacques Antoine

Jacques Antoine (* 14. marec 1924, Neuilly-sur-Seine, Francúzsko – † 14. september 2012, Paríž) bol francúzsky, scenárista, návrhár, tvorca a producent herných relácií. Počas svojej dlhoročnej kariéry, od 50. do 90. rokov, vytvoril viac ako 150 hier, ktoré zanechali stopu vo francúzskej populárnej kultúre, ako napríklad La Tête et les Jambes, La Chasse aux Trésors, Po stopách Xapatanu alebo Pevnosť Boyard.

 Životopis 
Narodil sa 14. marca 1924 v Neuilly-sur-Seine a je vnukom André Antoina, priekopníka moderného inscenovania vo francúzskom divadle a zakladateľa Théâtre Antoine v Paríži. Vo veku 24 rokov urobil prvé kroky v rádiu. S jeho kolegom Pierrom Bellemare boli pri vznikajúcej stanici Europe 1 s obsahom inovatívnych a nápaditých programoch a hrách ako Vous êtes formidable alebo Cent francs par seconde. Koncom 50. rokov zásoboval televíziu svojimi novými výtvormi ako Télé match a La Tête et les Jambes, ktoré vždy moderoval Pierre Bellemare. V roku 1969 uviedol na trh Le Schmilblick, ktorú predstavil moderátor Guy Lux. V rokoch 1963 až 1977 viedol programy pre kanál Télé Monte-Carlo, ktorý vysielal vo Francúzsku a Taliansku. Je tiež spisovateľom a autorom Une histoire vraie, z ktorého bol prevzatý scenár klasiky francúzskej kinematografie Kráva a zajatec, ktorú v roku 1959 režíroval Henri Verneuil s Fernandelom. Antoine, milovník dobrodružnej literatúry, mora a cestovania, vymyslel aj dobrodružnú hru La Chasse aux trésors (Hľadanie pokladu), v ktorej Philippe de Dieuleveult hľadal poklady pomocou helikoptér. Neskôr bol tvorcom aj L’Académie des neuf s Jean-Pierre Foucaultom, Tournez Manège v podaní Evelyne Leclerc, Simone Garnier a Fabienne Egal. V roku 1989 vytvoril šou Pevnosť Boyard, ktorej sa odvysielalo už 35 sezón. Jacques Antoine zomrel piatok 14. septembra 2012 vo veku 88 rokov na zástavu srdca.

 Tvorca súťaží 
 19811985: La Chasse aux trésors
 1989: Interceptor
 1990súč.: Pevnosť Boyard
 19901995, súč.: The Crystal Maze
 1992: Po stopách Xapatanu

 Filmografia 

 Scenárista 
 1957: À pied, à cheval et en voiture
 1959: La Vache et le Prisonnier
 1959: Les Yeux de l'amour

 Referencie 

 Externé odkazy 


Kategória:Francúzski scenáristi
Kategória:Osobnosti z Neuilly-sur-Seine